Dii de su babbu

Sa Dii de su babbu est una festa dedicada a is babbus chi esistit in paisus medas de totu su mundu. Sa stòria de sa festa, sa dii de s'annu innui si celebrat e is traditzionis ligadas càmbiant meda segundu su paisu. Me is paisus de traditzioni catòlica est festada su 19 de martzu, dii se Santu Giusepi, su babbu adotivu de Gesùs.

 Stòria 

 Paisus catòlicus 
Is primus a festai a San Giusepi funt stètius is Mònacus Benedetinus in s'annu 1030, sighius de is Servus de Maria  in su 1324 e is Francescanus in su 1399. Sa spraxidura de sa festa est dèpida a s'interessu de is Pabas e pruschetotu a Gregòriu XVI chi dd'at ofitzializada in totu sa Crèsia in su 1621.

In custus paisus, sa dii de sa festa is fillus faint calincunu arregaleddu a is babbus po ddis amostai sa stima insoru.

 Stadus Unius 
Me is Stadus Unius, po sa traditzioni, sa primu personi a pediri una dii po festai a is babbus est stètia una picioca de 26 annus, Sonora Smart Dood, in su 1908. S'idea ddi fiat bènnia ascurtendi unu sermoni po sa festa de sa mama e at organizau sa primu festa de su babbu su 19 làmpadas 1910 in Spokane, Washington. Sa festa est bessida ofitziali in 1966, cun data in su de tres domìnigus de làmpadas, gràtzias a s'interessu de su presidenti Lyndon Johnson.

 Riferimentus